nvidia/miracl-vision huggingface dataset:
SDSSJ0946+1006

SDSSJ0946+1006 on erikoislaatuinen gravitaatiolinssijärjestelmä. Järjestelmä koostuu kolmesta galaksista jotka ovat samalla suoralla kolmen, kuuden ja yhdentoista miljardin valovuoden etäisyyksillä Linnunradasta. Galakseista saapuva valo taipuu suhteellisuusteorian ennustamalla tavalla luoden kaksinkertaiset Einsteinin renkaat. UCLA:n tutkijat Raphael Gavazzi ja Tommaso Treu julkaisivat havaintonsa järjestelmästä Amerikan Astronomisen järjestön 211. konferenssissa tammikuussa 2008. Havainnot tehtiin käyttäen Hubble-avaruusteleskooppia. Löytöä on kuvailtu merkittäväksi. Järjestelmän avulla saatetaan saada lisätietoa pimeästä aineesta ja pimeästä energiasta sekä mahdollisesti avaruuden kaarevuudesta.
Aliens vs. Predator 2

Aliens vs. Predator 2 (engl. AVPR: Aliens vs. Predator: Requiem) on Alien vs. Predator -elokuvan jatko-osa. Elokuvan ovat ohjanneet Strausen veljekset. Pääosassa nähdään muun muassa Reiko Aylesworth. Elokuvan ensi-ilta oli 4. tammikuuta 2008. Elokuvan tapahtumat sijoittuvat vuoteen 2004 heti Alien vs. Predator -elokuvan tapahtumien jälkeen. Alien vs
Blake Lively

Blake Ellender Lively (synt. Blake Ellender Brown; s. 25. elokuuta 1987 Tarzana, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa Neljä tyttöä ja maagiset farkut ja Accepted sekä televisiosarjassa Gossip Girl. Mentyään naimisiin näyttelijä Ryan Reynoldsin kanssa vuonna 2012 Lively muutti Bedfordiin, New Yorkiin. Blake Lively on nuorin viidestä sisaruksesta, joista muutkin ovat tai ovat olleet mukana viihdeteollisuudessa. Hänen vanhempansa ovat näyttelijät Ernie (ent. Brown) ja Elaine (o.s. McAlpin) Lively. Blake Livelylla on yksi isoveli Eric, siskopuolet Lori ja Robyn sekä velipuoli Jason
Badri Patarkatsišvili

Arkadi "Badri" Šalovitš Patarkatsišvili (georg. ბადრი პატარკაციშვილი, s. 31. lokakuuta 1955 – 12. helmikuuta 2008 Lontoo) oli georgialainen liikemies ja poliitikko. Patarkatsišvili oli yksi 1990-luvulla omaisuutensa keränneistä Venäjän oligarkeista. Patarkatsišvili syntyi Tbilisissä ja kävi myös koulunsa siellä. Nuoruudessaan hän oli aktiivinen NKP:n nuorisojärjestö Komsomolissa. Valmistuttuaan Gruusian polyteknillisestä instituutista hän meni työhön Neuvosto-Gruusia tekstiilitehtaaseen ja kohosi sen varajohtajaksi. Patarkatsišvili teki läheistä yhteistyötä liikemies Boris Berezovskin kanssa ja hän oli tiettävästi Georgian rikkain henkilö. Hän oli vuodesta 1992 AvtoVAZ-ryhmän varajohtaja ja johti venäläistä ORT TV -kanavaa. Vuonna 1997 hän siirtyi öljyalalle ja oli järjestämässä Sibneft-öljy-yhtiön osakkeiden yksityistämistä
Tommi Koivistoinen

Seurajoukkueuran tilastot kattavat vain kansalliset sarjat. Tommi Petteri Koivistoinen (s. 10. heinäkuuta 1970 Tampere) on suomalainen uransa lopettanut jalkapallomaalivahti. Koivistoinen on Tampereen Ilveksen kasvatti, joka oli voittamassa A-nuorten SM-pronssia vuonna 1987. Hän nousi Ilveksen edustusjoukkueeseen vain 18-vuotiaana pelaten lähes 30 ottelua kahden vuoden aikana. 1990 Ilveksessä voitetun Suomen Cupin jälkeen Koivistoinen siirtyi Poriin. Hän edusti uransa aikana yhteensä kahdeksaa eri seuraa. Hän voitti urallaan kahdesti Veikkausliiga-mestaruuden, vuonna 1993 FC Jazzissa ja vuonna 1997 Helsingin Jalkapalloklubissa. HJK:ssa pelatessaan Koivistoinen torjui myös Mestarien liigassa. Koivistoinen on valittu Veikkausliigan legendaksi vuonna 2008. Uransa jälkeen Koivistoinen toimi AC Allianssin urheilutoimenjohtajana 2004–2005
Lahden Hiihtoseura

Lahden Hiihtoseura (LHS) on 3. huhtikuuta 1922 perustettu suomalainen talviurheiluseura. Sen kotipaikka on Lahti Päijät-Hämeessä, ja se on parhaiten tunnettu järjestämistään talviurheilukisoista sekä menestyneistä mäkihyppääjistään. Sen lajivalikoimaan kuuluvat mäkihypyn lisäksi maastohiihto, mäkihyppy, yhdistetty, ampumahiihto, alppihiihto, freestyle-hiihto ja lumilautailu. Lahden Hiihtoseura on vuosittain järjestänyt Salpausselän Kisat vuodesta 1923 alkaen. Se on saanut järjestettäväkseen hiihdon maailmanmestaruuskilpailut vuosina 1926, 1938, 1958, 1978, 1989, 2001 ja 2017 sekä ampumahiihdon maailmanmestaruuskilpailut vuosina 1981, 1987 (naisten kilpailut) ja 1991. Lahden Hiihtoseuraa edustaneita olympiavoittajia ovat Tapio Mäkelä, Siiri Rantanen, Veikko Kankkonen, Jari Puikkonen, Jari Mantila ja Toni Nieminen. Maailmanmestaruuden ovat voittaneet Mäkelän, Puikkosen ja Mantilan lisäksi Janne Ahonen, Anselm Knuuttila, Juhani Kärkinen, Pentti Kokkonen, Markku Pusenius ja Tami Kiuru. Lahden piirin voittajajoukkueessa oli molempina vuosina kaksi LHS:n hiihtäjää.
Yu-Gi-Oh!: Elokuva

Yu-Gi-Oh!: Elokuva (engl. Yu-Gi-Oh! The Movie: Pyramid of Light, jap. 遊戯王デュエルモンスターズ 光のピラミッド, Yūgiō Dyueru Monsutāzu Hikari no Piramiddo) on vuonna 2004 ensi-iltansa saanut yhdysvaltalaisten ja japanilaisten yhteistuottama anime-elokuva. Sen ohjasi Hatsuki Tsuji ja käsikirjoitti Michael Pecerlello. Pääosassa ääninäyttelivät sarjaa alun perin englanniksi dubanneet Dan Green, Eric Stuart ja Scottie Ray. Elokuvan soundtrack on tehty yhdysvaltalaisten toimenpiteiden avulla.selvennä 5 000 vuotta sitten muinainen faarao kukisti miehen nimeltä Anubis, joka halusi käyttää kiellettyjä Varjopelejä maailman hallitsemiseen. Samaan aikaan kun poika nimeltä Yugi Muto sai koottua Millennium-arvoituksen, jonka sisällä faaraon sielu eli, arkeologit löysivät Anubiksen haudan sekä kaulariipuksen nimeltä Valon Pyramidi. Millennium-arvoituksen kokoaminen herätti Anubiksen ja aloitti tämän nousemisen kuolleista. Jakamalla ruumiinsa faaraon sielun ("Varjo-Yugin") kanssa Yugi ja pelaamalla erittäin suosittua Otteluhirviöt-korttipeliä hän saavutti "Pelien Kuninkaan" tittelin osallistumalla Ottelijoiden valtakunnan turnaukseen sekä voittamalla pelin itse luojan, Maximillion J. Pegasuksen. Tämän jälkeen hän oli voittanut Ottelu City -turnauksessa pitkäaikaiselta kilpailijaltaan smifinaalissa Seto Kaibalta sekä finaalissa Marik Ishtarilta itselleen kolme voimakkainta korttia: Egyptiläisjumalakortit "Slifer the Sky Dragon", "Obelisk the Tormentor" ja "The Winged Dragon of Ra"
Jukka Hauru

Jukka Tapani Hauru (s. 13. huhtikuuta 1950 Oulu) on suomalainen Kirkkonummella asuva musiikkikriitikko, joka kirjoittaa artikkeleita, kolumneja ja arvosteluja Helsingin Sanomiin ja musiikkialan ammattilehtiin. Hän kirjoittaa myös pakinoita nimimerkillä Usko Leka. Hauru opiskeli Helsingin konservatoriossa 1972–1974 ja toimi freelancekitaristina ja säveltäjänä 1968–1980. Hän soitti kitaraa Jussi and The Boys -yhtyeessä 1969–1971 ja KOM-teatterissa 1975–1977. Vuonna 1981 hän aloitti musiikkikriitikkona. Jukka Hauruun viitataan muun muassa Juice Leskisen, Hectorin ja Mikko Perkoilan sanoittamissa lauluissaselvennä. Freud Marx Engels & Jung on julkaissut Mikko Saarelan sanoittaman Jukka Hauru -aiheisen kappaleen nimeltä "Haurutettua kateenkorvaa". Hauru oli naimisissa Eva Helena Königsbäckin kanssa vuosina 1975–2001. Heillä on kolme lasta. Vuodesta 2004 hänen puolisonsa on ollut Pirkko Elfvengrén
Jan Hendriks

Jan Hendriks (syntymänimeltään Heinz Joachim Hinz) (6. joulukuuta 1928 Berliini – 13. joulukuuta 1991 Berliini) oli saksalainen näyttelijä. Hän näytteli sarjassa Vanha kettu (nyk. Kettu), komisario Martin Brenneriä sarjan alusta vuoteen 1986. Elokuvissa Hendriks näytteli 1950-luvulta lähtien, hänen tunnetuin elokuvaroolinsa oli Jan Krapp Sündinge Grenzessä (1951). Kettu oli hänen viimeinen roolinsa. Hendriks kuoli AIDSiin 63-vuotiaana vuonna 1991. Silver Box (1952)
Dekeeni

1-dekeeni eli dekyleeni (C10H20) kuuluu orgaanisiin yhdisteisiin omaten kymmenen hiiliatomia, 20 vetyatomia ja yhden kaksoissidoksen. Aineesta käytetään myös nimiä alfa-dekeeni ja n-1-dekeeni. Se on yhdeksänneksi yksinkertaisin alkeeni hiilivetyjen ryhmästä. Yksinkertaisin hiilivetyjen alkeeni on eteeni, jolla on kaksi hiiliatomia, joiden välissä on kaksoissidos. 1-dekeeni on dekeenin eräs isomeerinen muoto. 1-Dekeeniä esiintyy kukkien tuoksuissa ja semiokemikaalina eliöiden viestinnässä. Huoneen lämmössä ja paineessa, nestemäinen 1-dekeeni on väritön, ja se syttyy helposti, sillä 1-dekeenin leimahduspiste on 46 °C (c.c.) ja itsesyttymislämpötila 210 °C. 1-dekeeniä käytetään voiteluaineiden lähtöaineena. Siitä valmistetaan katalyyttisesti oligomeerejä, kuten dimeerejä, trimeerejä, tetrameerejä ja pentameerejä. Katalyyttinä käytetään booritrifluoridia ja alkoholeja tai vettä
Pekka Hyvärinen

Pekka Antero Hyvärinen (20. heinäkuuta 1951 Kuopio – 10. toukokuuta 2020 Helsinki) oli suomalainen toimittaja, kirjailija ja mediayrittäjä. Hyvärinen kirjoitti Urho Kekkosen henkilöhistorian Suomen mies (2000, yhdessä Hannu Rautkallion kanssa) ja toimi Suomen Kuvalehden ja MTV3:n uutisten vastaavana päätoimittajana. Hyvärinen teki uransa aikana haastatteluohjelmia, dokumentteja sekä ollut useiden lehtien kolumnistina ja toiminut mediayrittäjänä. Hyvärinen valmistui yhteiskuntatieteiden maisteriksi vuonna 1975. Vuonna 1970, kun Hyvärinen oli 19-vuotias, julkaistiin hänen kirjansa Minä ja Lootin vaimo Kauppiaitten Kustannuksen Kontakti-sarjassa. Hyvärinen valittiin tammikuussa 2008 Julkisen sanan neuvoston (JSN) puheenjohtajaksi. Hän erosi joulukuussa 2009 vastalauseeksi neuvoston vapauttavalle päätökselle niin kutsutun lautakasajutun osalta. Hyvärinen esitti, että suomalaiset eivät saisi esittää mielipiteitään internetissä paljastamatta oikeaa nimeään. Nimimerkin käyttö pitäisi sallia vain ”poikkeustapauksissa”. JSN:n 40-vuotisjuhlassa Hyvärinen sanoi, että muun muassa pornografiaa, väkivaltaa ja ”lasten ja nuorten elämää tuhoavaa aineistoa” tulisi sensuroida internetistä
Volžsk

Koordinaatit: 55.8633°N, 48.3682°E Volžsk (ven. Волжск, mariksi Юлсер-Ола, Julser-Ola) on kaupunki, tasavallan alainen kaupunkipiiri ja samalla Volžskin piirin keskus Marin tasavallassa Venäjällä. Kaupungin asukasluku oli Venäjän vuoden 2010 väestönlaskennan mukaan 55 659 ja ympäröivän Volžskin piirin 23 940. Kaupunki sijaitsee noin 100 km pääkaupunki Joškar-Olasta Volgan varrella Kuibyševin tekojärven vasemmalla rannalla. Kaupungissa on rautatieasema ja sieltä on hyvät maantieyhteydet. Miljoonakaupunki Kazan sijaitsee vajaan 50 kilometrin päässä idässä. Paikkakunta tunnetaan 1500- ja 1600-luvulta nimellä Lopatin tai Lopatino. Siitä tuli kaupunki 1940 nykyisellä nimellä. Pääkaupunki: Joškar-OlaKozmodemjansk (Tsÿkmä) |Volžsk |Zvenigovo Joškar-Ola •Jurino •Kilemary •Kozmodemjansk •Kužener •Mari-Turek •Medvedevo •Morki •Novyi Torjal •Oršanka •Paranga •Sernur •Sovetski •Volžsk •Volžsk •Vuorimari •Zvenigovo
Riilahden meritaistelu

7. elokuuta 1714 Riilahti, Bromarv Venäjän voitto Ruotsi Venäjän keisarikunta Riilahden meritaistelu (ven. Гангутское сражение, Gangutskoje sraženije (suom. Hankoniemen taistelu); ruots. Sjöslaget vid Hangö udd (suom. Hankoniemen meritaistelu) tai Slaget vid Rilax (suom. Riilahden taistelu)) oli suureen Pohjan sotaan sisältynyt meritaistelu, joka käytiin Ruotsin ja Venäjän laivastojen välillä Hankoniemen (ruots. Hangö udd, josta johd. aik. ven. Гангут, Gangut) pohjoispuolella sijaitsevassa Riilahdessa vuonna 1714. Taistelu oli Venäjän Itämeren laivaston ensimmäinen merkittävä voitto
Kurt Daluege

Kurt Daluege (15. syyskuuta 1897 – 24. lokakuuta 1946) oli saksalainen SS-upseeri ja poliisijoukkojen kenraalieversti. Daluege toimi Böömin ja Määrin protektoraatin kuvernöörinä saksalaisten miehittämässä Tšekkoslovakiassa. Kurt Daluege syntyi preussilaisen virkamiehen perheeseen pienessä Ylä-Sleesian kaupungissa Kreuzburgissa. Daluege liittyi Saksan armeijaan 1916 ja palveli 7. Garde-West-rykmentissä. Palvellessaan ensimmäisen maailmansodan aikana länsirintamalla Daluege haavoittui useita kertoja. Hän sai sotapalvelustaan useita kunnianosoituksia. Sodan jälkeen Daluege ei monien muiden tavoin sopeutunut siviilielämään. Hän toimi johtajana kotiseutunsa Ylä-Sleesian veteraanien sotilaallisessa Selbstschutzes Oberschlesienin (SSOS)-järjestössä (suom. Ylä-Sleesian suojeluskunta), ja otti osaa taisteluun puolalaisia vastaan
Martin Short

Martin Hayter Short, CM (s. 26. maaliskuuta 1950 Hamilton, Ontario) on kanadanamerikkalainen koomikko, näyttelijä, elokuvakäsikirjoittaja, laulaja ja televisiotuottaja. Hän esiintyi mm. komediasarjoissa Second City Television ja Saturday Night Live. Hänet on palkittu sekä näyttelijänä että käsikirjoittajana muun muassa Emmy- ja Tony-palkinnolla. Short on näytellyt useissa elokuvissa. Short oli naimisissa Nancy Dolmanin kanssa. Hänen puolisonsa kuoli vuonna 2010, kolmenkymmenen aviovuoden jälkeen. Heillä oli kolme yhteistä lasta.
Tha Dogg Pound

Tha Dogg Pound on yhdysvaltalainen rap-yhtye, jonka muodostavat Daz Dillinger (aiemmin Dat Nigga Daz) ja Kurupt. Yhtye tunnetaan myös lyhenteellä D.P.G, joka tulee sanoista Dogg Pound Ganstaz. Dogg Poundin ensimmäinen albumi, vuonna 1995 Death Row Recordsilla ilmestynyt Dogg Food, on myynyt yli kaksi miljoonaa kappaletta. Ennen omia julkaisujaan artistit olivat tulleet tunnetuiksi esiintymällä Dr. Dren ja Snoop Doggy Doggin hyvin menestyneillä levyillä.
Janne Kurikka

Janne Kurikka (s. 13. elokuuta 1984 Oulu) on suomalainen entinen jääkiekkomaalivahti. Kurikka on Laser HT:n kasvatti. Hän siirtyi kaudeksi 2003–2004 Kärppien A-nuoriin. Kurikka oli samalla kaudella Kärppien maalivahtina SM-liigassa kolmessa pudotuspelikamppailussa ja hän voitti Suomen mestaruuden. Suomen jääkiekkoliiton kilpailusääntöjen mukaan yksikin kokoonpanopöytäkirjaan merkitty pudotuspeliottelu riittää antamaan pelaajalle SM-mitalin, joten Kurikka on käytännön mukaisesti voittanut mestaruuden. Kaudeksi 2005–2006 Kurikka siirtyi Forssan Palloseuran maalivahdiksi ja hänet valittiin Mestiksen vuoden tulokkaaksi. Kurikka siirtyi kaudeksi 2006–2007 Heinolan Kiekkoon. Hän pelasi siellä kaksi kautta ja kävi kaudella 2006–2007 myös lainalla Pelicansissa. Kurikka puki päälleen neljään otteluun ja pääsi yhdessä ottelussa kentällekin. Hän pelasi 1–3-tappioon päättyneessä Pelicans–TPS-ottelussa 30
Carlos Ghosn

Carlos Ghosn, KBE (arab. كارلوس غصن‎; s. 9. maaliskuuta 1954 Porto Velho, Brasilia) on brasilialaissyntyinen yritysjohtaja. Hän syntyi libanonilaisille vanhemmille Porto Velhossa Brasiliassa ja valmistui Pariisin École Polytechniquesta.lähde? Ghosnilla on Libanonin, Brasilian ja Ranskan kansalaisuus. Ghosn on ollut ranskalaisen Renaultin ja japanilaisen Nissanin toimitusjohtaja. Hänen tunnetaan Nissanin pelastajana, sillä yhtiö selviytyi hänen johdollaan 1990-lopun taloudellisesta ahdingostaan. Hän muutti Nissanilla monia perinteisiä japanilaisia toimintatapoja. Ghosn on ollut myös Alcoan, Sonyn ja IBM:n hallitusten jäsen.lähde? Ghosn pidätettiin marraskuussa 2018 Japanissa syytettynä Nissanin varojen käyttämisestä omiin tarkoituksiinsa ja virheellisten tietojen antamisesta ansiotuloistaan. Joulukuussa häntä syytettiin lisäksi henkilökohtaisten sijoitustappioiden siirtämistä Nissanin vastuulle vuoden 2008 finanssikriisin aikana
Okteeni

Okteeni on alkeeni, jonka hiilirungon muodostaa kahdeksan hiiliatomia. Sen molekyylikaava on C8H16. Okteeni on tyydyttymätön hiilivety, koska siinä on yksi kaksoissidos. Okteenin käytetyin isomeeri on 1-okteeni eli n-okteeni (CAS-numero 111-66-0), jota käytetään pääasiassa polyeteenin valmistukseen. Kaksoissidos voi sijaita eri paikoissa: | width="70px" | metaani| width="70px" | etaani| width="70px" | propaani| width="70px" | butaani| width="70px" | pentaani| width="70px" | heksaani| width="70px" | heptaani| width="70px" | oktaani| width="70px" | nonaani| width="70px" | dekaani| width="70px" | undekaani| width="70px" | dodekaani|-| CH4| C2H6| C3H8| C4H10| C5H12| C6H14| C7H16| C8H18| C9H20| C10H22| C11H24| C12H26|- | width="70px" | | width="70px" | eteeni| width="70px" | propeeni| width="70px" | buteeni| width="70px" | penteeni| width="70px" | hekseeni| width="70px" | hepteeni| width="70px" | okteeni| width="70px" | noneeni| width="70px" | dekeeni| width="70px" | undekeeni| width="70px" | dodekeeni|-| | C2H4| C3H6| C4H8| C5H10| C6H12| C7H14| C8H16| C9H18| C10H20| C11H22| C12H24|- | width="70px" | | width="70px" | etyyni| width="70px" | propyyni| width="70px" | butyyni| width="70px" | pentyyni| width="70px" | heksyyni| width="70px" | heptyyni| width="70px" | oktyyni| width="70px" | nonyyni| width="70px" | dekyyni| width="70px" | undekyyni| width="70px" | dodekyyni|-| | C2H2| C3H4| C4H6| C5H8| C6H10| C7H12| C8H14| C9H16| C10H18| C11H20| C12H22|-
Noneeni

Noneeni eli 1-noneeni eli nonyleeni (C9H18) on hiilivetyihin kuuluva orgaaninen yhdiste. Noneenimolekyylissä on 9 atomia hiiltä, 18 atomia vetyä sekä yksi kaksoissidos. Se on kahdeksanneksi yksinkertaisin alkeeni (yksinkertaisin on eteeni). Huoneenlämmössä ja normaalipaineessa nestemäinen noneeni on väritön, ja se syttyy helposti. Noneenia valmistetaan propeenitrimeeristä. Yhdistettä käytetään dekanolin valmistamiseen niin kutsutulla oksoprosessilla dekyyliesterien synteesiin pesuaineina käytettävien nonyylifenolin ja nonyylifenolietoksylaatin valmistuksessa. 1-noneenia esiintyy semiokemikaalina eliöiden viestinnässä, erityisesti allomonina. | width="70px" | metaani| width="70px" | etaani| width="70px" | propaani| width="70px" | butaani| width="70px" | pentaani| width="70px" | heksaani| width="70px" | heptaani| width="70px" | oktaani| width="70px" | nonaani| width="70px" | dekaani| width="70px" | undekaani| width="70px" | dodekaani|-| CH4| C2H6| C3H8| C4H10| C5H12| C6H14| C7H16| C8H18| C9H20| C10H22| C11H24| C12H26|- | width="70px" | | width="70px" | eteeni| width="70px" | propeeni| width="70px" | buteeni| width="70px" | penteeni| width="70px" | hekseeni| width="70px" | hepteeni| width="70px" | okteeni| width="70px" | noneeni| width="70px" | dekeeni| width="70px" | undekeeni| width="70px" | dodekeeni|-| | C2H4| C3H6| C4H8| C5H10| C6H12| C7H14| C8H16| C9H18| C10H20| C11H22| C12H24|- | width="70px" | | width="70px" | etyyni| width="70px" | propyyni| width="70px" | butyyni| width="70px" | pentyyni| width="70px" | heksyyni| width="70px" | heptyyni| width="70px" | oktyyni| width="70px" | nonyyni| width="70px" | dekyyni| width="70px" | undekyyni| width="70px" | dodekyyni|-| | C2H2| C3H4| C4H6| C5H8| C6H10| C7H12| C8H14| C9H16| C10H18| C11H20| C12H22|-
Günter Reisch

Günter Julius Hermann Reisch (24. marraskuuta 1927 Berliini – 24. helmikuuta 2014) oli saksalainen elokuvaohjaaja ja -käsikirjoittaja. Hän syntyi Berliinissä, kasvoi vuodesta 1934 Potsdamissa ja teki jo vuonna 1950 yhteistyötä Kurt Maetzigin kanssa. Reischin myöhemmältä uralta on peräisin muun muassa elokuva Anton der Zauberer (1977). Hän kuului Akademie der Künsteen ja Deutsche Filmakademieen.
Lennox Miller

Lennox V. Miller (8. lokakuuta 1946 Kingston, Jamaika – 8. marraskuuta 2004 Pasadena, Kalifornia, Yhdysvallat) oli jamaikalainen yleisurheilija ja olympiamitalisti. Miller voitti uransa aikana kaksi olympiamitalia: hopeaa Méxicossa 1968 ja pronssia Münchenissä 1972, molemmat 100 metrin juoksussa. Münchenissä hän sijoittui lisäksi Jamaikan joukkueen ankkurina neljänneksi 4 × 100 metrin viestijuoksussa. Miller työskenteli aktiiviuransa jälkeen hammaslääkärinä Pasadenassa, Kaliforniassa, jossa hän kuoli syöpään 58-vuotiaana. Pikajuoksija Inger Miller on hänen tyttärensä.
The Book of Dust

Lyran kirjat on Philip Pullmanin tekeillä oleva kolmiosainen fantasiakirjasarja, joka on jatkoa vuosina 1995−2000 julkaistulle Universumien tomu -trilogialle. Tarina kattaa alkuperäisen trilogian tapahtumien ympäriltä kahden vuosikymmenen ajanjakson, jona Lyra Belacqua kasvaa vauvasta 20-vuotiaaksi. Pullman luonnehtii teosta ”equeliksi” − sanaleikki englannin sanoista prequel ’esiosa’ ja sequel ’jatko-osa’. Sarjan ensimmäinen osa selittää Lyran syntymän ja kertoo muutaman päivän ajanjakson siitä kuinka Lyra joutui 8 kuukauden iässä Jordan Collegeen. Toinen osa oli ensimmäisen osan ilmestyessä kirjoitettu jo valmiiksi. Se kertoo ajasta Maagisen kaukoputken jälkeen siihen saakka kun Lyra on noin 20-vuotias. Pullman tunsi jo varhain Universumien tomua kirjoittaessaan, että haluaisi vielä palata kirjojen maailmaan trilogian jälkeenkin: ”Oli tapahtumia ja kysymyksiä, joihin halusin paneutua.” Vuonna 2003 julkaistiin Pullmanin kirjoittama pieni kirja nimeltä Lyran Oxford. Tuolloin hän kuvaili Lyran Oxfordia ja sen sisältämää ”Lyra ja linnut” -novellia ”sillaksi” Universumien tomun ja Lyran kirjojen välillä – tai tulevan teoksen ”maistiaiseksi”. Vuonna 2007 Pullman sanoi, että Lyran kirjat tapahtuisi muutama vuosi Maagisen kaukoputken päätöksen jälkeen Lyran ollessa noin 16-vuotias. Samana vuonna hän vihjasi, että kirja käsittelisi monien kriitikoiden esiin nostamaa kysymystä siitä, miksei Universumien tomussa tuotu lainkaan esille uskonnon myönteisiä vaikutuksia. Työskenneltyään Lyran kirjojen parissa vuosia Pullman paljasti helmikuussa 2017, että se onkin yhden romaanin sijaan trilogia ja ensimmäinen osa julkaistaan lokakuussa
Aimo Aho

Aimo Antero Aho (31. toukokuuta 1951 Reisjärvi – 10. heinäkuuta 2014 Haapajärvi) oli suomalainen keihäänheittäjä, joka kilpaili kolmissa arvokisoissa. Seuratasolla Aho edusti Haapajärven Kiiloja ja Reisjärven Pilkettä. Rooman EM-kisoissa 1974 ja Moskovan olympialaisissa 1980 Aho sijoittui yhdeksänneksi ja Helsingin MM-kisoissa 1983 kymmenenneksi. Moskovassa hänet pudotti loppukilpailun kolmelta viimeiseltä kierrokselta isäntämaan Dainis Kūlan lappeelleen laskeutunut heitto. Aho voitti keihäänheiton Montréalin olympialaisten esikisoissa vuonna 1975 muttei tullut valituksi varsinaisiin kisoihin. Aho voitti Suomen mestaruuden vuonna 1975 ja lisäksi kahdeksan muuta SM-mitalia. Hänen ennätyksensä ennen vuotta 1986 käytössä olleella keihäsmallilla oli vuonna 1977 heitetty 89,42 m. Uudella mallilla hän heitti tuloksen 77,64 m vuonna 1986. Ahoa valmensi Lauri Immonen. Myöhemmin Aho kouluttautui hierojaksi, ja ravipiireissä hänet tunnettiin niin valmentajana kuin ohjastajanakin
RBS 70

RBS 70 (Robotsystem 70) on ruotsalainen Bofors AB:n ja Ericsson Microwave Systemsin kehittämä lyhyen kantaman ilmatorjuntaohjusjärjestelmä. Se tuli käyttöön alun perin 1977. Ohjus seuraa laukaisuaseman laservalaisua. Järjestelmä tunnetaan Suomen puolustusvoimissa nimellä ITO2005/ITO2005M. RBS 70:ta on kehitetty sen koko elinkaaren ajan. Ensimmäisillä Mk 0- ja Mk 1 -versiolla oli 5 km:n vaakaulottuvuus ja 3 km:n pystyulottuvuus, Mk 2 lisäsi tätä 7/4 km:iin ja viimeisin kehitysvaihe BOLIDE kantaa 8 km:n ja 5 km:n korkeuteen. Suomessa ohjusta käytetään RDE:n ASRAD-R-ilmatorjuntaohjusjärjestelmässä, johon kuuluu johtamisjärjestelmä, Ericssonin HARD 3D-tutka ja itse ohjus CMAD-lavetilla. Järjestelmä on sijoitettu 4×4 Unimog 5000 -kuorma-autoalustalle. Lisäksi käytössä on kannettava ampumalaite, josta käytetään nimeä ItO 2005M (MANPAD). CMAD ja MANPAD muodostavat ryhmän. ITOPTRI(05):ssa on kaksi jaosta, joissa on kaksi ryhmää, eli yhteensä neljä lavettia sekä ampumajalustaa. Suomessa järjestelmiä on sijoitettu myös valmiusprikaatien organisaatioon
Homo novus

Homo novus ("uusi mies") oli antiikin roomalainen nimitys miehelle, joka sukunsa ensimmäisenä saavutti senaattorin arvon. Aluksi senaattiin kuului vain patriiseja. Rooman luokkakonfliktien aikana plebeijit saivat oikeuden palvella valtion korkeimmissa viroissa ja pääsivät näin senaatin jäseniksi.
Anni Blomqvist

Anni Viktoria Blomqvist (o.s. Karlsson; 7. lokakuuta 1909 Vårdö – 26. kesäkuuta 1990 Vårdö) oli ahvenanmaalainen kirjailija, kalastaja­perheen tytär ja meri­miehen vaimo. Blomqvist asui koko elämänsä Vårdön Simskälan saarella Ahvenanmaalla. Kirjailijana hän kuvasi saariston arkista todellisuutta ja jo kadonnutta elämäntapaa. Erityisen painon teoksissa saa yksityiskohtainen vanhan elämäntavan ja työn kuvaus. Teokset perustuvat Blomqvistin ja hänen sukulaistensa kokemuksiin. Blomqvist tunnetaan erityisesti viisi­osaisesta romaani­sarjastaan Myrskyluoto (1968–1973). Anni Blomqvist syntyi ja vietti koko elämänsä Pohjois-Ahvenanmaalla, Vårdön kuntaan kuuluvalla Simskälan saarella. Hän oli Karlssonin maanviljelijä- ja kalastajaperheen kymmenestä lapsesta vanhin